החל מעונת 2019/20 שונתה מתכונת הליגה במקום סבבי ליגה סדירה ופלייאוף בין 8 הראשונות. משחקות כלל קבוצות הליגה בשיטה של שני סבבים כ-18 משחקים בסך הכל ולאחר מכן מתחלקות הקבוצות לשני בתים, הבית העליון כולל את הקבוצות במקומות 1-6 אשר מתחרות בסיבוב פנימי נוסף (5 משחקים) אשר ממשיך את הניקוד מהליגה הסדירה, הבית התחתון כולל את קבוצות 7-10 אשר מתחרות בסיבוב פנימי משולש (9 משחקים) אשר ממשיך את הניקוד מהליגה הסדירה, כאשר הקבוצות שסיימו במקומות האחרונים בבית התחתון מתחרות בבית פנימי עם 2 עם שתי הקבוצות שסיימו במקום ה-1 ו-2 בליגת המשנה. שתי הקבוצות שסיימו במקומות הראשונים בבית התחתון מצטרפות ל-6 הקבוצות מהבית העליון לשלב הפלייאוף.
רבע הגמר הפלייאוף.
ברבע הגמר משתתפות 8 קבוצות, 6 הקבוצות מהבית העליון ו-2 מנצחות הבית התחתון. הקבוצות משחקות בשייטת ההצלבה 1 נגד מנצחת הבית התחתון, 2 נגד סגנית הבית התחתון, 3 נגד 6 ו-4 נגד 5. הסדרת מתקיימת בשיטת הטוב מ-5
חצי גמר.
בחצי הגמר משתתפות 4 הקבוצות שהפעילו משלב רבע הגמר, בזהה לשלב הקודם גם כאן יתרון הביתיות מוענק לקבוצה שסיימה במקום גבוה יותר בליגה הסדירה והיא מאחרת יותר משחקים בשלב זה, גם כאן מתקיימת סדרת הטוב מ-5.
גמר.
בגמר משתתפות 2 קבוצות שניצחו בסדרת חצי הגמר וגם כן מתקיים יתרון הביתיות וסדרת הטוב מ-5.
גונסלו סאנצ’ס דה לוסדה
גונסאלו סאנצ'ס דה לוסדה סאנצ'ס בוסטמנטה (נולד ב-1 ביולי 1930), ידוע בכינויו "גוני", הוא פוליטיקאי ואיש עסקים בוליביאני, ששימש כנשיא ה-61 של בוליביה במשך שתי קדנציות לא רצופות, בין השנים 1993 ל-1997 ומ-2002 עד 2003. הוא חבר לכל החיים בתנועה הלאומנית המהפכנית (Movimiento Nacionalista Revolucionario, MNR). כשר התכנון בממשלתו של הנשיא וויקטור פז אסטנסורו, דה לוסדה השתמש ב"טיפול בהלם", בשנת 1985 כדי לחתוך את ההיפר-אינפלציה מ-25,000% לפחות מ-10% תוך פחות מ-6 שבועות.
נבחר פעמיים לנשיא בוליביה, בשתי הפעמים כמועמד ה-MNR. במהלך כהונתו הראשונה (1993–1997) הוא יזם סדרה של רפורמות חברתיות, כלכליות וחוקתיות. שנבחר לקדנציה שנייה בשנת 2002, הוא נאבק במחאות ובהפגנות. באוקטובר 2003, הקשורים לסכסוך הגז בבוליביה. על פי דיווחים רשמיים, 59 מפגינים, 10 חיילים ו-16 שוטרים מתו בעימותים. כתוצאה מההתנגשויות האלימות התפטר סאנצ'ס דה לוסדה ועזב לגלות בארצות הברית. במרץ 2006 התפטר מהנהגת ה-MNR.
ממשלתו לשעבר של אבו מוראלס ביקשה, ללא הצלחה, את הסגרתו מארצות הברית כדי לעמוד למשפט על אירועי 2003. נציגי הקורבנות ביקשו פיצויים בגין הוצאה להורג ללא משפט, בתביעה נגדו בארצות הברית במסגרת חוק נזקי זרים. בשנת 2014, בית המשפט המחוזי האמריקני בפלורידה קבע כי התיק יכול להמשיך על פי חוק הגנת קורבנות עינויים (TVPA). המשפט, שהחל ב-5 במרץ 2018 והסתיים ב-30 במאי 2018, מצא כי סאנצ'ס דה לוסדה ושר הביטחון לשעבר קרלוס סאנצ'ס ברזיין אינם אחראים למותם של האזרחים, לאחר שהשופט הכריז כי אין "ראיות מספיקות" לכך. אף על פי כן, ב-3 באוגוסט 2020, בית המשפט לערעורים ביטל את פסק הדין הזה.
Clariant
קלריאנט (באנגלית: Clariant) היא חברה שווייצרית המטפלת ומייצרת כימיקלים, כרייה של משאבי טבע ומספקת פלסטיק וציפויים שונים.
המטה הראשי של החברה נמצא בעיר מוטנז, מלבדו מפעילה החברה סניפים ב-53 מדינות ואתרים לייצור כימיקלים באירופה, צפון ודרום אמריקה, סין והודו.
היסטוריה.
קלריאנט הוקמה בשנת 1995 כחלק ממערך הכימיקלים של חברת סנדוז.
בשנת 1997, רכשה את חברת הכימיקלים הוכסט (Hoechst).
בשנת 2000, רכשה קלריאנט את חברת הכימיקלים הבריטית ביטיפי (BTP plc).
בשנת 2006, רכשה חברת קלריאנט את חטיבת המאסטרבץ' של חברת סיבה (Ciba Masterbatches) שהתמחתה בייצור תוסף מוצק ששימש לצביעת פלסטיק.
בשנת 2011, רכשה החברה את חברת הכימיקלים הגרמנית זוד כימי (Süd-Chemie).
בשנת 2015, הצהירה החברה שהיקף מכירותיה הגיע לסכום של כ-5.8 מיליארד פרנק שווייצרי.
בחודש מאי 2017, הודיעה קלריאנט על מיזוג עם חברת האנטסמן (Huntsman) שווי העסקה הוערך בכ-20 מיליארד דולר.
בחודש אוקטובר 2017, הופסק תהליך המיזוג מפני שלא הושג רוב לאישור המיזוג בעקבות התנגדות של בעלי המניות.
עיניה התכולות (סרט)
עיניה התכולות (באנגלית: The Pale Blue Eye, בתרגום חופשי: העין התכולה) הוא מותחן בלשי גותי תקופתי עתידי בבימויו של סקוט קופר שגם כתב את התסריט. בתפקיד הראשי: כריסטיאן בייל. קופר ובייל יפיקו יחד עבור חברת "סרטי קרוס קריק" . זהו שיתוף הפעולה השלישי במספר בין קופר ובייל, אחרי "אחים בדם" (2013) ו"אויבים" (2017).
הסרט הוא עיבוד קולנועי של הרומן "The Pale Blue Eye" מאת לואיס באיארד, שיצא לאור בשנת 2006. בישראל יצא הספר בשנת 2008, בתרגום לעברית מאת אופירה רהט, בשם "עיניה התכולות". באיארד כתב את הספר כמחווה לסופר והמשורר האמריקאי אדגר אלן פו, ולספרות הבלשית הגותית, ודמותו של פו מופיעה בספר ובסרט.
העלילה, במתכונת של סיפורי בלשים בסגנון "הו-דאן-איט", עוסקת במאמץ של בלש משטרה בדימוס לפענח סדרת מעשי רצח שהתרחשה בשנת 1830 באקדמיה הצבאית של ארצות הברית בווסט פוינט.
"נטפליקס" רכשה את זכויות ההפצה העולמיות של הסרט מראש בסכום שיא של 55 מיליון דולר, במסגרת יריד הסרטים האירופאי שהתקיים במקביל לפסטיבל הסרטים הבינלאומי בברלין 2021. הסרט עתיד לצאת לבתי קולנוע נבחרים בארצות הברית ב-23 בדצמבר 2022, וישודר ב"נטפליקס" החל מ-6 בינואר 2023.
עלילה.
אקדמיית "וסט פוינט", אוקטובר שנת 1830. ערב שקט מופרע כאשר גופתו של צוער צעיר מתגלה תלויה מתנדנדת מחבל. נוכח המשטר הצבאי הנוקשה, לא נשלל מעשה התאבדות, אולם למחרת בבוקר מתברר שמישהו התגנב לחדר שבו מונחת הגופה, ועקר את הלב מתוכה. מכיוון שבמוסד חוששים מפרסום שלילי, למקום מוזעק אוגוסטוס לנדור (כריסטיאן בייל), אזרח מקומי שהיה בעבר בלש בעל מוניטין במשטרת העיר ניו יורק. פרש לגמלאות, ומטעמי בריאות עבר להתגורר בהרי הדסון היילנדס שבמדינת ניו יורק. כעת, בהיותו אלמן וחסר מנוחה בבדידותו, לנדור מסכים לחקור את המקרה, ומתבקש לקיים חקירה חשאית ושקטה.
כאשר לנדור מתשאל את מכריו של הצוער המת, הוא זוכה לסיוע נלהב מבן ברית לא צפוי בשם אדגר אלן פו (הארי מלינג), צוער עגמומי ומסקרן עם נטייה לאלכוהוליזם, שפרסם כבר שני קובצי שירה, וסיפוריו על עברו עמומים ומשתנים תדיר. לנדור מפתח חיבה אבהית למשורר המוזר והרדוף.
הפקה.
פיתוח.
הרעיון להפיק את הסרט היה משאת נפש של סקוט קופר יותר מעשור. ב-26 בפברואר 2021 נמסר שסקוט קופר וכריסטיאן בייל ישובו לשתף פעולה בעיבוד קולנועי לרומן מאת לואיס באיארד, לפי תסריט מאת סקוט קופר עצמו. את הפרויקט תפיק ותממן חברת "סרטי קרוס קריק", אותה ייצג טיילר טומפסון, יחד עם קופר ובייל, וכן המפיק ג'ון לשר . ב-9 ביוני 2021 נמסר שהשחקן האנגלי הארי מלינג נבחר לגלם את דמותו של אדגר אלן פו הצעיר, לצידו של כריסטיאן בייל בדמות הבלש אוגוסטוס לנדור.
ב-1 בדצמבר נמסר שצוות שחקני הסרט הושלם, עם צירופם של 16 שחקניות ושחקנים: ג'יליאן אנדרסון, לוסי בוינטון, שארלוט גינסבורג, טובי ג'ונס, הארי לוטי, סיימון מקברני, טימותי ספול, הדלי רובינסון, ג'ואי ברוקס, ברנן קוק, גידיון גליק, פרד השינגר, מאט הלם, סטיבן מאייר, צ'ארלי טהאן ורוברט דובאל.
צילומים.
צילומי הסרט התחילו ב-29 בנובמבר 2021, וצפויים להסתיים ב-25 בפברואר 2022. הצילומים נערכו בפיטסבורג, בקמפוס מכללת וסטמינסטר שבניו וילמינגטון, ובפארק המדינה מק'קונלס מיל שבפנסילבניה, וכן בניו יורק.
הפצה.
ב-6 במרץ 2021 נודע שחברת "נטפליקס" רכשה את הסרט מראש בסכום של כ-55 מיליון דולר אמריקני, בעסקה שהתבצעה במסגרת יריד הסרטים האירופאי () לשנת 2021, והסכום נחשב לשיא בינלאומי לעסקה ביריד זה.
הסרט יופץ באופן מוגבל לבתי קולנוע נבחרים בארצות הברית ב-23 בדצמבר 2022, במסגרת סרטי עונת הסתיו והחגים, וב-6 בינואר 2023 הוא יעלה לשידור בשירות הזרמת המדיה של "נטפליקס".
מנחם הרטום
גיל כדור הארץ
גיל כדור הארץ הוא משך הזמן שעבר מהיווצרות כדור הארץ עד ימינו, והוא מוערך בכ-4.54 ± 0.05 מיליארד שנים. ההערכה מבוססת על תיארוך רדיומטרי של סלעים שנוצרו על כדור הארץ מתחילת ההיסטוריה שלו ושל מטאוריטים.
תיארוך רדיומטרי.
תיארוך רדיומטרי היא שיטה לתיארוך חומרים. השיטה מבוססת על ידיעת קצב הדעיכה הרדיואקטיבית של איזוטופים טבעיים, ושיעורו של קצב זה בעת המדידה. השיטה היא הבסיס העיקרי לקביעת גיל של סלעים, וכן ומהווה מקור מידע משמעותי ביותר לגבי קצב השינוי האבולוציוני.
סלעים, מטבעם, מכילים יסודות כימיים מגוונים. בסלעים המכילים איזוטופים רדיואקטיביים, תהליך הדעיכה הרדיואקטיבית יוצר יסודות שונים שאינם חלק מההרכב המקורי של הסלע. באמצעות מדידת ריכוז התוצרים היציבים של תהליכי הפירוק הרדיואקטיביים, ובידיעת זמן מחצית החיים, ניתן לחשב את משך הזמן שעבר מהיווצרות הסלע. שיטה טיפוסית לחישוב גיל סלעים מבוססת על התפרקות אשלגן-ארגון. בהנחה שהסלעים על פני כדור הארץ נוצרו לאחר היווצרות הכדור עצמו, חישוב גיל של סלעים מאפשר לחשב חסם תחתון לגיל כדור הארץ.
תיארוך דגימות גאולוגיות מכדור הארץ.
תיארוך פשוט של דגימות גאולוגיות מכדור הארץ לא יכול לספק תיארוך מדויק כיוון שכדור הארץ עבר תהליכים ארוכים של ערבוב והיפרדות חומרים, שהשפיעו על ריכוזי האיזוטופים השונים לאחר ההיווצרות. על מנת לצמצם שגיאות אלה, ניתן להשתמש באיזוכרון - תיארוך המבוסס על כמה מינרלים שונים מאותה הדגימה.